Diari Oficial de la Generalitat Valenciana


Sumari del DOGV 3353, del 19-10-1998 (1998/8602)

RESOLUCIÓ de 6 d'octubre de 1998, de la Direcció General de Desenvolupament Rural i Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes al consum d'aquests en centres escolars.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/10/06/(1)/dof/vci/html**

### Dades del document

Número de DOGV
:   3353

Data del DOGV
:   19-10-1998

Secció del DOGV
:   I. DISPOSICIONS GENERALS

Número del document
:   1998/8602


Data del document
:   06-10-1998

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 6 d'octubre de 1998, de la Direcció General de Desenvolupament Rural i Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes al consum d'aquests en centres escolars. [1998/X8602]
  
L'Ordre de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i determinats productes lactis als alumnes de centres escolars de la Comunitat Valenciana, estableix en l'article tercer, paràgraf tercer, amb l'objectiu que aquesta ajuda repercutisca directament en els alumnes dels establiments escolars, que la Direcció General de Desenvolupament Rural i Producció Agrària dictarà una resolució en què s'establisquen els preus màxims que han de pagar els alumnes pels diferents productes inclosos en l'annex I.
  
La quantia de l'ajuda comunitària vigent és de 29,44 ecus per cada 100 quilos de productes de la categoria I, «llet sencera», i de 18,58 ecus per cada 100 quilos de productes de la categoria II, «llet semidesnatada».
  
Per això i atesos els preus proposats pels proveïdors de llet i productes lactis per al curs escolar 1998/99, en l'exercici de la competència que m'atribueix l'Ordre de 19 de maig de 1994, resolc:
  
S'estableixen els preus màxims de referència en la data d'aquesta resolució que han de pagar els alumnes acollits a les ajudes al consum de llet i productes lactis en centres escolars, regulades en l'Ordre de 19 de maig de 1994, de la Conselleria d'Agricultura, Pesca i Alimentació, en les quanties següents, per categoria i presentacions comercials.
  
 Preu màxim
  
 que ha de pagar
  
 Categoria Presentació comercial l'alumne (sense IVA)
  
 Ia 1 litre llet sencera pasteuritzada 46,49 PTA/Kg
  
 1 litre llet sencera UHT 53,77 PTA/Kg
  
 200 cc llet sencera 102,63 PTA/Kg
  
 IIa 1 litre llet semidesnatada 72,05 PTA/Kg
  
 IIb 1 litre llet semidesnatada
  
 aromatitzada 87,33 PTA/Kg
  
 200 cc llet semidesnatada
  
 aromatitzada 163,63 PTA/Kg
  
 III 1 Kg formatge fresc o fos 225,33 PTA/Kg
  
 IV 1 Kg altres formatges 513,88 PTA/Kg
  
Aquests preus s'estableixen per a un tipus de conversió de l'ecu de 168,336 PTA/ecu, i quedarien modificats automàticament amb l'alteració de l'import de l'ajuda comunitària o el canvi de l'ecu.


Còpia Permalink ELI